CELEX: 32021R1704
Language: ro
Date: 2021-07-14 00:00:00
Title: Regulamentul delegat (UE) 2021/1704 al Comisiei din 14 iulie 2021 de completare a Regulamentului (UE) 2019/2152 al Parlamentului European și al Consiliului prin specificarea mai în detaliu a informațiilor statistice care trebuie furnizate de autoritățile fiscale și vamale și de modificare a anexelor V și VI la acesta (Text cu relevanță pentru SEE)

24.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 339/33
               
            
         REGULAMENTUL DELEGAT (UE) 2021/1704 AL COMISIEI
         din 14 iulie 2021
         de completare a Regulamentului (UE) 2019/2152 al Parlamentului European și al Consiliului prin specificarea mai în detaliu a informațiilor statistice care trebuie furnizate de autoritățile fiscale și vamale și de modificare a anexelor V și VI la acesta
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/2152 al Parlamentului European și al Consiliului din 27 noiembrie 2019 privind statisticile europene de întreprindere, de abrogare a 10 acte juridice în domeniul statisticilor de întreprindere (1), în special articolul 5 alineatele (2) și (3),
         întrucât:
         
                     (1)
                  
                  
                     Anexele V și VI la Regulamentul (UE) 2019/2152 prevăd informațiile în scopuri statistice referitoare la exporturile și importurile de bunuri pe care autoritățile fiscale și vamale din fiecare stat membru le furnizează autorităților statistice naționale (ANS).
                  
               
                     (2)
                  
                  
                     Detaliile privind informațiile statistice referitoare la exporturile și importurile de bunuri care trebuie furnizate de autoritățile fiscale și vamale din fiecare stat membru ANS-urilor competente, incluse în anexele V și VI la Regulamentul (UE) 2019/2152, ar trebui specificate mai în detaliu.
                  
               
                     (3)
                  
                  
                     Pentru a se asigura faptul că informațiile furnizate de autoritățile fiscale ANS-urilor în scopuri statistice conțin informații privind vânzările intracomunitare de bunuri la distanță, este necesar să se modifice anexa V la Regulamentul (UE) 2019/2152.
                  
               
                     (4)
                  
                  
                     Este necesar să se modifice anexa VI la Regulamentul (UE) 2019/2152 pentru a se asigura faptul că, în cadrul vămuirii centralizate în temeiul articolului 179 din Regulamentul (UE) nr. 952/2013 al Parlamentului European și al Consiliului (2), în cazul în care sunt implicate mai multe state membre, obligația autorităților vamale de a furniza date privind declarațiile vamale către autoritățile lor naționale de supraveghere se aplică și în statul membru în care se află mărfurile.
                  
               
                     (5)
                  
                  
                     De asemenea, este necesar să se modifice anexa VI la Regulamentul (UE) 2019/2152 pentru a se asigura faptul că ANS-urile pot primi informații de la autoritățile lor vamale cu privire la simplificările vamale aplicate și la operatorii comerciali implicați.
                  
               
                     (6)
                  
                  
                     Prin urmare, anexele V și VI la Regulamentul (UE) 2019/2152 ar trebui să fie modificate în consecință,
                  
               ADOPTĂ PREZENTUL REGULAMENT:
         
            Articolul 1
            Obiect
            Prezentul regulament delegat specifică mai în detaliu informațiile în scopuri statistice referitoare la exporturile și importurile de bunuri pe care autoritățile fiscale și vamale din fiecare stat membru le furnizează autorităților statistice naționale (ANS).
         
         
            Articolul 2
            Informații din declarațiile de TVA
            Informațiile din declarațiile privind taxa pe valoarea adăugată (TVA) referitoare la persoanele impozabile sau persoanele juridice neimpozabile, astfel cum sunt menționate la litera (a) din anexa V la Regulamentul (UE) 2019/2152, trebuie să includă cel puțin:
            
                        (a)
                     
                     
                        numele complet al persoanei impozabile sau al persoanei juridice neimpozabile;
                     
                  
                        (b)
                     
                     
                        adresa completă, inclusiv codul poștal;
                     
                  
                        (c)
                     
                     
                        numărul de identificare atribuit persoanei respective în conformitate cu articolul 214 din Directiva 2006/112/CE a Consiliului (3);
                     
                  
                        (d)
                     
                     
                        pentru fiecare persoană impozabilă sau persoană juridică neimpozabilă:
                        
                                    (i)
                                 
                                 
                                    baza de impozitare a achizițiilor și livrărilor de mărfuri în interiorul Uniunii stabilită pe baza declarațiilor de TVA în conformitate cu articolul 251 literele (a) și (c) din Directiva 2006/112/CE;
                                 
                              
                                    (ii)
                                 
                                 
                                    perioada fiscală.
                                 
                              
                  
         
            Articolul 3
            Informații din declarațiile recapitulative
            
               (1)   Informațiile privind livrările în interiorul Uniunii colectate prin declarațiile recapitulative de TVA, astfel cum se menționează la litera (b) din anexa V la Regulamentul (UE) 2019/2152, includ cel puțin:
               
                           (a)
                        
                        
                           perioada fiscală;
                        
                     
                           (b)
                        
                        
                           numărul de identificare TVA al fiecărui furnizor național;
                        
                     
                           (c)
                        
                        
                           numărul de identificare TVA al achizitorului din statul membru partener;
                        
                     
                           (d)
                        
                        
                           baza de impozitare între fiecare furnizor național și fiecare achizitor din statul membru partener;
                        
                     
                           (e)
                        
                        
                           identificarea livrărilor ulterioare.
                        
                     
            
               (2)   Informațiile privind achizițiile în interiorul Uniunii comunicate de toate celelalte state membre, astfel cum se menționează la litera (c) din anexa V la Regulamentul (UE) 2019/2152, includ cel puțin:
               
                           (a)
                        
                        
                           perioada fiscală;
                        
                     
                           (b)
                        
                        
                           numărul de identificare TVA al fiecărui achizitor național;
                        
                     
                           (c)
                        
                        
                           baza de impozitare totală pentru fiecare achizitor național agregată pe stat membru partener.
                        
                     
         
         
            Articolul 4
            Informații privind declarațiile vamale
            Informațiile menționate la litera (c) din anexa VI la Regulamentul (UE) 2019/2152 trebuie să includă toate informațiile solicitate de ANS pentru producerea de statistici europene privind comerțul internațional cu mărfuri și trebuie să includă cel puțin informațiile prevăzute în anexa I la prezentul regulament.
         
         
            Articolul 5
            Modificarea Regulamentului (UE) 2019/2152
            Anexele V și VI la Regulamentul (UE) 2019/2152 se înlocuiesc cu textul din anexa II la prezentul regulament.
         
         
            Articolul 6
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 iulie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 327, 17.12.2019, p. 1.
         
            (2)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
         
            (3)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
      
      
         
            ANEXA I
            
                        
                                    1.
                                 
                                 
                                    Informații generale
                                 
                              
                  
                        
                                    1.1.
                                 
                                 
                                    Tipul declarației
                                 
                              
                  
                        
                                    1.2.
                                 
                                 
                                    Tipul declarației suplimentare
                                 
                              
                  
                        
                                    1.3.
                                 
                                 
                                    Procedura
                                 
                              
                  
                        
                                    1.4.
                                 
                                 
                                    Procedura (procedurile) suplimentară (suplimentare)
                                 
                              
                  
                        
                                    1.5.
                                 
                                 
                                    Data acceptării declarației vamale
                                 
                              
                  
                        
                                    2.
                                 
                                 
                                    Autorizații
                                 
                              
                  
                        
                                    2.1.
                                 
                                 
                                    În cazul vămuirii centralizate, atunci când sunt implicate mai multe state membre: numărul autorizației pentru vămuirea centralizată
                                 
                              
                  
                        
                                    3.
                                 
                                 
                                    Părți
                                 
                              
                  
                        
                                    3.1.
                                 
                                 
                                    Numărul de identificare al exportatorului
                                 
                              
                  
                        
                                    3.2.
                                 
                                 
                                    Numărul de identificare al importatorului
                                 
                              
                  
                        
                                    3.3.
                                 
                                 
                                    Numărul de identificare al cumpărătorului
                                 
                              
                  
                        
                                    3.4.
                                 
                                 
                                    Numărul de identificare al destinatarului (1)
                                    
                                 
                              
                  
                        
                                    4.
                                 
                                 
                                    Informații legate de determinarea valorii în vamă/Taxe
                                 
                              
                  
                        
                                    4.1.
                                 
                                 
                                    Moneda de facturare
                                 
                              
                  
                        
                                    4.2.
                                 
                                 
                                    Preferință (tratament preferențial aplicat de autoritățile vamale)
                                 
                              
                  
                        
                                    5.
                                 
                                 
                                    Țări
                                 
                              
                  
                        
                                    5.1.
                                 
                                 
                                    Codul țării de destinație
                                 
                              
                  
                        
                                    5.2.
                                 
                                 
                                    Codul țării de expediție/de export
                                 
                              
                  
                        
                                    5.3.
                                 
                                 
                                    Codul țării de origine
                                 
                              
                  
                        
                                    5.4.
                                 
                                 
                                    Codul țării de origine preferențiale
                                 
                              
                  
                        
                                    5.5.
                                 
                                 
                                    În cazul vămuirii centralizate: fie codul biroului vamal de prezentare, fie codul statului membru în care mărfurile sunt prezentate în vamă
                                 
                              
                  
                        
                                    6.
                                 
                                 
                                    Identificarea mărfurilor
                                 
                              
                  
                        
                                    6.1.
                                 
                                 
                                    Masa netă (kg)
                                 
                              
                  
                        
                                    6.2.
                                 
                                 
                                    Unități suplimentare
                                 
                              
                  
                        
                                    6.3.
                                 
                                 
                                    Codul mărfurilor – codul din Nomenclatura combinată
                                 
                              
                  
                        
                                    6.4.
                                 
                                 
                                    Codul mărfurilor – codul TARIC
                                 
                              
                  
                        
                                    6.5.
                                 
                                 
                                    Codul mărfurilor HS6, în cazul în care TARIC sau Nomenclatura combinată nu este disponibilă
                                 
                              
                  
                        
                                    7.
                                 
                                 
                                    Informații referitoare la transport
                                 
                              
                  
                        
                                    7.1.
                                 
                                 
                                    Recipient
                                 
                              
                  
                        
                                    7.2.
                                 
                                 
                                    Mod de transport la frontieră
                                 
                              
                  
                        
                                    7.3.
                                 
                                 
                                    Mod de transport intern
                                 
                              
                  
                        
                                    8.
                                 
                                 
                                    Date statistice
                                 
                              
                  
                        
                                    8.1.
                                 
                                 
                                    Natura tranzacției
                                 
                              
                  
                        
                                    8.2.
                                 
                                 
                                    Valoare statistică
                                 
                              
                  
               (1)  Numai pentru cerințele privind datele vamale în temeiul Regulamentului (UE) 2016/341 al Comisiei din 17 decembrie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele tranzitorii pentru anumite dispoziții din Codul vamal al Uniunii, în cazul în care sistemele electronice relevante nu sunt încă operaționale, și de modificare a Regulamentului delegat (UE) 2015/2446 (JO L 69, 15.3.2016, p. 1).
         
      
      
         
            ANEXA II
            
               
                  
                     „ANEXA V
                     Informații pe care autoritățile fiscale responsabile din fiecare stat membru trebuie să le pună la dispoziția autorității statistice naționale, astfel cum se menționează la articolul 5 alineatul (2):
                     
                                 (a)
                              
                              
                                 informații din declarațiile de TVA ale persoanelor impozabile sau ale persoanelor juridice neimpozabile care au declarat, pentru perioada în cauză, livrări de bunuri în interiorul Uniunii în conformitate cu articolul 251 litera (a) din Directiva 2006/112/CE sau achiziții de bunuri în interiorul Uniunii în conformitate cu articolul 251 litera (c) din directiva menționată;
                              
                           
                                 (b)
                              
                              
                                 informații din declarațiile recapitulative privind livrările în interiorul Uniunii colectate prin declarațiile recapitulative de TVA în conformitate cu articolele 264 și 265 din Directiva 2006/112/CE;
                              
                           
                                 (c)
                              
                              
                                 informații privind achizițiile efectuate în interiorul Uniunii, comunicate de toate celelalte state membre în conformitate cu articolul 21 alineatul (2) din Regulamentul (UE) nr. 904/2010 al Consiliului (1);
                              
                           
                                 (d)
                              
                              
                                 informații din declarațiile de TVA ale persoanelor impozabile nestabilite în statul membru de consum care utilizează regimul special prevăzut la titlul XII capitolul 6 secțiunea 3 din Directiva 2006/112/CE, care au declarat, pentru perioada în cauză, livrări de bunuri în cadrul regimului respectiv în conformitate cu articolul 369g din directiva respectivă;
                              
                           
                                 (e)
                              
                              
                                 informații privind livrările de bunuri legate de regimul special, prevăzut la titlul XII capitolul 6 secțiunea 3 din Directiva 2006/112/CE, comunicate de toate celelalte state membre în conformitate cu articolul 21 alineatul (1) din Regulamentul (UE) nr. 904/2010.
                              
                           
               
               
                  
                     ANEXA VI
                     Informații pe care autoritățile vamale responsabile din fiecare stat membru trebuie să le pună la dispoziția autorității statistice naționale, astfel cum se menționează la articolul 5 alineatul (3):
                     
                                 (a)
                              
                              
                                 informații care identifică persoana care efectuează exporturile în interiorul Uniunii și importurile în interiorul Uniunii de bunuri care fac obiectul regimului vamal de perfecționare activă;
                              
                           
                                 (b)
                              
                              
                                 datele de înregistrare și de identificare a operatorilor economici prevăzute în temeiul dispozițiilor vamale ale Uniunii, disponibile în sistemul electronic referitor la numărul EORI, astfel cum este menționat la articolul 7 din Regulamentul de punere în aplicare (UE) 2015/2447 al Comisiei (2);
                              
                           
                                 (c)
                              
                              
                                 evidențele privind importurile și exporturile din declarațiile vamale care au fost acceptate sau care au făcut obiectul unor decizii ale autorităților vamale naționale și:
                                 
                                             (i)
                                          
                                          
                                             care au fost depuse la autoritățile vamale naționale; sau
                                          
                                       
                                             (ii)
                                          
                                          
                                             pentru care, în conformitate cu articolul 225 din Regulamentul de punere în aplicare (UE) 2015/2447, declarația suplimentară este pusă la dispoziția autorităților vamale naționale prin acces electronic direct în sistemul titularului autorizației; sau
                                          
                                       
                                             (iii)
                                          
                                          
                                             pe care le-au primit în temeiul articolului 179 din Regulamentul (UE) nr. 952/2013.
                                          
                                       
                           
                                 (d)
                              
                              
                                 informații privind procedurile aplicate, simplificările sau autorizațiile acordate operatorilor comerciali și informații de identificare a respectivilor operatori comerciali.
                              
                           
               ”
            
               (1)  Regulamentul (UE) nr. 904/2010 al Consiliului din 7 octombrie 2010 privind cooperarea administrativă și combaterea fraudei în domeniul taxei pe valoarea adăugată (JO L 268, 12.10.2010, p. 1).
            
               (2)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).